Document ID: /roh_data/filtered/fineweb-2-filterrobots_roh.jsonl.gz/5356

In che ha franc durmì bain la notg suenter il success cunter la «Seleção» è Steven Zuber che ha sajettà il gol per ils Svizzers curt suenter pausa. Per Zuber ch’è engaschà en la Bundesliga tar Hoffenheim è quai numnadamain stà pir ses quart gol en il tricot da la naziunala, dentant il pli impurtant ed emoziunal.
Focus sin il proxim gieu
A Toljatti sa prepara l’equipa da Vladimir Petkovic uss sin il proxim gieu da gruppa, il venderdi saira a Kaliningrad cunter la Serbia ch’è actualmain a la testa da la tabella cun trais puncts suenter la victoria dad 1:0 encunter la Costa Rica.
RR actualitad 17:00